CELEX: C2004/300/97
Language: lv
Date: 2004-12-04 00:00:00
Title: lieta T-407/04: Prasība pret Eiropas Kopienu Komisiju, ko Benedicta Miguelez Herreras iesniedza 2004. gada 1. oktobrī

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 300/50
            
         Prasība pret Eiropas Kopienu Komisiju, ko Benedicta Miguelez Herreras iesniedza 2004. gada 1. oktobrī
   (lieta T-407/04)
   (2004/C 300/97)
   tiesvedības valoda - franču
   Eiropas Kopienu Pirmās instances tiesā 2004. gada 1. oktobrī izskatīšanai ir iesniegta prasība pret Eiropas Kopienu Komisiju, ko cēla Benedicta Miguelez Herreras, kura norādīja adresi Briselē un kuru pārstāv Marc van der Woude un Valérie Landes, avocats.
   Prasītājas prasījumi Pirmās instances tiesai ir šādi:
   
               —
            
            
               atcelt Juridiskā dienesta ģenerāldirektora lēmumu, ar ko, īstenojot 2003. gada paaugstināšanu amatā, viņai piešķir tikai vienu ģenerāldirektorāta priekšrocības punktu un ko apstiprināja un pasludināja par galīgu lēmumu iecēlējinstitūcija, pieņemot lēmumu par sūdzības noraidīšanu;
            
         
               —
            
            
               atcelt iecēlējinstitūcijas lēmumu, ar ko, īstenojot 2003. gada paaugstināšanu amatā, prasītājai piešķir 23 punktus, C2 kategorijas ierēdņu nopelnu sarakstu, kas sagatavots, īstenojot 2003. gada paaugstināšanu amatā, C1 kategorijā paaugstināto ierēdņu sarakstu, kas sagatavots, īstenojot 2003. gada paaugstināšanu amatā, un jebkurā gadījumā lēmumu par prasītājas vārda neierakstīšanu šajos sarakstos;
            
         
               —
            
            
               atcelt, ja ir nepieciešams, lēmumu par sūdzības noraidīšanu;
            
         
               —
            
            
               piespriest Eiropas Kopienu Komisiju atlīdzināt izdevumus.
            
         Pamati un galvenie argumenti
   Šajā lietā norādītie pamati un galvenie argumenti ir līdzīgi tiem, kas norādīti lietā T-311/04 José Luis Buendia Sierra/Komisija.